Policija uhapsila Bilogroskog Mad Maxa i oduzela mu stari Golf

Policija je u subotu otkrila detalje prometne nesreće koju je u petak ujutro kod Križevaca skrivio Nenad Vukašinović (52) poznat kao Bilogorski Mad Max zbog bježanja policijskim presretačima.

O toj prometnoj nesreći izvijestili smo jučer, a tekst možete pogledati OVDJE.

“U petak oko 8.30 sati u Križevačkoj ulici u Svetom Ivanu Žabno 52-godišnji vozač upravljao je neregistriranim i neosiguranim osobnim automobilom Golf bjelovarske registarske oznake. Uslijed nepropisnog kretanja vozilom je sletio u desni putni jarak i prednjim djelom vozila udario u prometni znak.

Vozač je lakše ozlijeđen, a odbio je podvrći se ispitivanja prisutnosti alkohola u organizmu. Upravljao osobnim automobilom za vrijeme kada mu je vozačka dozvola oduzeta i poništena radi nakupljenih više od 12 negativnih prekršajnih bodova.

FOTO Bilogorski Mad max opet u akciji! Jutros ga prevario lijevi zavoj

Osim toga, upravljao je za vrijeme izrečene zaštitne mjere zabrane upravljanja motornim vozilima B kategorije te je tijekom upravljanja nepropisno koristio mobitel. Vozač kao novi vlasnik nije u roku od 15 dana od dana kupnje osobnog automobila istog registrirano na svoje ime.

Kako je vozaču, u razdoblju od 1. kolovoza 2019. do 5. studenoga 2021. godine ovo sedmi prekršaj upravljanja motornim vozilima za vrijeme trajanja izrečene zaštitne mjere zabrane upravljanja, od istog je privremeno oduzet osobni automobil, a vozač je uhićen”, navode u jutros iz koprivničke policije.

S obzirom da Nenad Vukašinović nema lijevu ruku koju je izgubio u berbi kukuruza, a na desnoj ima samo dva prsta, bilo je jasno što će se u oštrom zavoju dogoditi ako se tog časa koristi mobitelom.

Objava Policija uhapsila Bilogroskog Mad Maxa i oduzela mu stari Golf pojavila se prvi puta na Danica.hr.