SUŠARA U PLAMENU Kobasice, špek, šunke izgorjele u požaru!

Nesretna obitelj ostala je bez sušenih mesnih delicija nakon što je izbio požar u sušari u dvorištu obiteljske kuće u Svetom Ivanu Žabnu kod Križevaca.

Požar je izbio u nedjelju oko 16 sati u dvorišnom prostoru za sušenje mesa, priopćili su u ponedjeljak ujutro iz koprivničke policije.

Požar sušare za meso u nedjelju / Foto: DVD Sv. Ivan Žabno

“Do požara je došlo tako da je masnoća s mesa kapala na ostatke žara u pepelu te je došlo do zapaljenja drva za potpalu i otvorenog plamena.

U požaru je izgorjelo krovište objekta i sušeno meso. Požar su ugasili vatrogasci JVP-a Križevci i DVD-a Sveti Ivan Žabno, a vlasnik materijalnu štetu procjenjuje na oko 35.000 kuna.

Policijski službenici će dostaviti izvješće nadležnom državnom odvjetništvu”, ističu jutros u koprivničkoj Policijskoj upravi.

Objava SUŠARA U PLAMENU Kobasice, špek, šunke izgorjele u požaru! pojavila se prvi puta na Danica.hr.